Vitas

Si Vitaliy Vladasovich Grachev (Russian: Виталий Владасович Грачёв o Vitaliy Vladasovych Grachov Ukranya: Віталій Владасович Грачов transliterasyon: Vitalii Vladasovych Hrachov) midbid sa propesyon bilang si Vitas (Russian: Витас); inistiluhan na all caps), iyo an sarong Russian–Ukrainian na parakanta. Midbid si Vitas huli sa saiyang falsetto asin sa saiyang eclectic musical style, na pig-iinkorporar an mga elemento kan operatic pop, techno, dance, classical, jazz, asin folk.

Nagin bantog si Vitas sa Russia asin iba pang mga nasyon sa Subangan na Europa kaidtong kaamayan kan dekada 2000 asin nakamit man an trayumpo sa Asya, kabali an Tsina, kaidtong 2005. Nanggana siya sa ZD Awards asin nagpartisipar sa dakul na music festival sa Russia asin sa Europa, kabali an festival na “Christmas Meetings of Alla Pugacheva” asin iba pa. Nag-perform siya nin duet ki Demis Roussos asin Lucio Dalla.

An kadaklan sa saiyang recognition sa luwas kan Russia asin Asia uminabot kaidtong dekada 2010, kan an saiyang mga kanta siring kan "Opera #2" asin "The 7th Element" (gikan an duwa sa saiyang 2001 debut album na Philosophy of Miracle) asin "Smile!" (gikan sa saiyang 2002 album na igwang parehong pangaran) nagkamit nin viral success; an pambihirang music videos para sa "Opera #2" asin "The 7th Element" nakalista bilang pinakaprominenteng halimbawa kaini.

Nagperform su Vitas na igwang entertainment labels siring kan Universal Music Group, asin linibot an nagkapirang mga nasyon. Siya mismo an nagdedesenyo kan saiyang mga gubing sa entablado,Source: Shanghai Daily asin nag-empleyo nin backing band na nginaranan na DIVA durante kan saiyang live performances.DIVA website (Russian)

Toltolan